PATVIRTINTA

Kaišiadorių r. Rumšiškių Antano Baranausko

gimnazijos direktoriaus

2020 m. kovo 23 d. įsakymu Nr. V-59

**KAIŠIADORIŲ R. RUMŠIŠKIŲ ANTANO BARANAUSKO GIMNAZIJOS MOKINIŲ**

**NEMOKAMO MAITINIMO ORGANIZAVIMO TVARKA**

**I. BENDROSIOS NUOSTATOS**

1. Ši tvarka reglamentuoja nemokamo maitinimo organizavimą mažas pajamas turinčių šeimų vaikams bei vyresniems nei 18 metų mokiniams, kurie mokosi Kaišiadorių r. Rumšiškių Antano Baranausko gimnazijoje ( toliau Gimnazijoje)

2. Nemokamas maitinimas Gimnazijoje organizuojamas vadovaujantis Lietuvos Respublikos socialinės paramos mokiniams įstatymu, Lietuvos Respublikos Vyriausybės nutarimais, Kaišiadorių rajono savivaldybės tarybos sprendimais ir kitais nemokamą mokinių maitinimą reglamentuojančiais dokumentais

3. Maisto produktų dalijimas ar pristatymas į namus vykdomas, laikantis Lietuvos Respublikos sveikatos apsaugos ministro – Valstybės lygio ekstremalios situacijos vadovo – 2020-03-16 sprendime „Dėl COVID-19 ligos valdymo priemonių” nustatytų reikalavimų maitinimo įmonių veiklai karantino metu bei vadovaujantis savivaldybės gydytojos pateiktomis rekomendacijomis. Maitinimo organizavimo procesą palengvino 2020 m. kovo 18 d. skubos tvarka priimtas Lietuvos Respublikos SAM ministro įsakymas Nr. V-421 „Dėl Vaikų maitinimo organizavimo tvarkos aprašo, patvirtinto Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl Vaikų maitinimo organizavimo tvarkos aprašo patvirtinimo“ reglamentuojančiais dokumentais.

**II. MOKINIŲ TEISĖ Į NEMOKAMĄ MAITINIMĄ**

3. Mokinys gauna nemokamą maitinimą Gimnazijoje nuo informacijos apie priimtą sprendimą gavimo Gimnazijoje kitos dienos iki mokslų metų pabaigos. Naujai atvykusiems mokiniams nemokamas maitinimas pradedamas teikti nuo pirmos mokymosi Gimnazijoje dienos, jei ankstesnė mokykla pateikia pažymą apie mokinio teisę gauti nemokamą maitinimą.

4. Mokiniams nemokamas maitinimas skiriamas per vasaros atostogas, jeigu Gimnazijoje organizuojama dieninė vasaros poilsio stovykla ir jeigu šiai stovyklai organizuoti teikiamas finansavimas pagal Švietimo ir mokslo ministro patvirtintą Vaikų vasaros poilsio programų finansavimo tvarką.

5. Nemokamas maitinimas gimnazijoje organizuojams tik mokslo dienomis.

**III. KREIPIMASIS DĖL NEMOKAMO MAITINIMO SKYRIMO IR NEMOKAMO MAITINIMO NUTRAUKIMAS**

5. Dėl nemokamo maitinimo skyrimo į gyvenamosios vietos seniūniją kreipiasi vienas iš mokinio tėvų (įtėvių, globėjai). Jei socialinės rizikos šeimoje augančio mokinio tėvai (įtėviai, globėjai) nesikreipia dėl nemokamo maitinimo gavimo, gimnazija apie tai raštu informuoja seniūnijos socialinio darbo organizatorių ir pateikia turimą informaciją, reikalingą nemokamam mokinių maitinimui skirti. Šiuo atveju Gimnazija tampa pareiškėja nemokamam maitinimui gauti.

6. Jeigu dėl pasikeitusių aplinkybių yra priimamas sprendimas nemokamą maitinimą mokiniui nutraukti, nemokamas maitinimas neskiriamas nuo kito mėnesio pirmos dienos.

7. Negali būti išduodami nemokamo maitinimo pinigai mokiniams ar jų tėvams.

8. Nemokamo maitinimo skyrimas dienomis, kai mokinio nėra Gimnazijoje dėl ligos, numatomas tik atvejais, kai dėl to raštu kreipiasi tėvai ar globėjai. Maisto porcijos bendru susitarimu gali būti išduodamos tėvams ar kitiems šeimos nariams kiekvieną dieną iki 12 val. Gimnazijos valgykloje.

**IV. MOKINIŲ NEMOKAMO MAITINIMO ORGANIZAVIMAS**

9. Mokinių nemokamo maitinimo organizavimą mokymo įstaigoje koordinuoja ir prižiūri Gimnazijos direktorius, už mokinių nemokamo maitinimo organizavimą, organizavimo tvarkos laikymąsi atsakingas socialinis pedagogas.

10. Mokiniai maitinami pagal patvirtintą nemokamo maitinimo tvarkaraštį.

11. Gimnazijos visuomenės sveikatos specialistė pagal perspektyvinį valgiaraštį vieną kartą į savaitę tikrina maitinimo valgiaraštį ir prižiūri, kad jo būtų laikomasi.

12. Gimnazijai, gavus patvirtintą mokinių, kuriems skiriama socialinė parama, sąrašą, mokinių nemokamo maitinimo skyrimo ar nutraukimo dokumentus, socialinis pedagogas informuoja klasių vadovus, mokinius.

13. Nemokami pietūs, pusryčiai Gimnazijos valgykloje išduodami pateikus vardinį maitinimo taloną.

14. 1-4 kl. nemokamą maitinimą gaunančių mokinių vardiniai talonai įteikiami klasių mokytojoms, o 5-8, I-IV kl. mokiniams vardiniai talonai įteikiami asmeniškai.

15. karantino laikotarpiu organizuoti nemokamą maitinimą kita forma – skirti maisto produktų rinkinius į namus už visas nelankymo dienas.

**V. APSKAITA IR ATSAKOMYBĖ**

15. Maisto tiekėjas, su kuriuo yra sudaryta sutartis, yra atsakingas už valgiaraščių sudarymą, nemokamo maitinimo produktų užsakymą ir įsigijimą, patiekalų gaminimą, jų išdavimą mokiniams.

16. Maisto tiekėjas kalendorinio mėnesio pabaigoje pagal patvirtintą nemokamą maitinimą gaunančių mokinių sąrašą ir kitus dokumentus parengia sąskaitą faktūrą pagal žiniaraščius, suderintus su Gimnazijos socialiniu pedagogu.

17. Socialinis pedagogas iki kito mėnesio 5 d. pateikia ataskaitą apie lėšų panaudojimą nemokamam mokinių maitinimui organizuoti rajono savivaldybės buhalterijos skyriui.

**VI. BAIGIAMOSIOS NUOSTATOS**

18. Šis tvarkos aprašas gali būti keičiamas Gimnazijos direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_